రూ. 7 వేల కోట్ల విరాళం ప్రకటించిన 'ఎయిర్‌టెల్' కుటుంబం!..
రూ. 7 వేల కోట్ల విరాళం ప్రకటించిన 'ఎయిర్‌టెల్' కుటుంబం!
Fri, Nov 24, 2017, 08:07 AM
తమ మొత్తం ఆదాయంలో పది శాతాన్ని విరాళంగా ప్రకటించిన సునీల్ మిట్టల్
యూనివర్సిటీ ఏర్పాటు చేసి పేదలకు ఉచిత విద్య
2021 నుంచి అందుబాటులోకి సత్యభారతి యూనివర్సిటీ
దేశంలోని అతిపెద్ద టెలికం సంస్థ అయిన భారతీ ఎయిర్‌టెల్ చైర్మన్ సునీల్ భారతి మిట్టల్ భారీ విరాళాన్ని ప్రకటించారు. తమ వ్యక్తిగత సంపదలో పదిశాతాన్ని అంటే రూ. 7 వేల కోట్లను గ్రూప్ దాతృత్వ సంస్థ అయిన భారతి ఫౌండేషన్‌కు ఇవ్వనున్నట్టు పేర్కొన్నారు. ఈ మొత్తంలోనే ఎయిర్‌టెల్‌లో భారతి కుటుంబానికి చెందిన మూడు శాతం వాటా కూడా ఉంది.
విరాళంగా ప్రకటించిన సొమ్ముతో సత్యభారతి విశ్వవిద్యాలయాన్ని ఏర్పాటు చేసి పేదలు, అట్టడుగు వర్గాల నుంచి వచ్చిన యువ ప్రతిభావంతులకు ఉచిత విద్య అందించనున్నట్టు చెప్పారు. ఈ యూనివర్సిటీలో సైన్స్ అండ్ టెక్నాలజీ.. ముఖ్యంగా ఆర్టిఫిషియల్ ఇంటెలిజెన్స్, రోబోటిక్స్, ఇంటర్నెట్ ఆఫ్ థింగ్స్ వంటి వాటిపై ప్రధానంగా దృష్టిసారిస్తారు. ఉత్తర భారతదేశంలో అందుబాటులోకి రానున్న ఈ యూనివర్సిటీ 2021 నాటికి రెడీ అవుతుంది. పదివేల మందితో అదే ఏడాది తొలి అకడమిక్ ఇయర్ ప్రారంభం అవుతుందని సునీల్ మిట్టల్ వివరించారు.
సత్యభారతి యూనివర్సిటీ ఏర్పాటుకు తొలి దశలో రూ.1000 కోట్ల వరకు ఖర్చవుతుందని చెప్పిన మిట్టల్ పేద విద్యార్థులకు ఉచితంగా ప్రవేశం కల్పిస్తామన్నారు. సీట్లు మిగిలితే నామమాత్రపు రుసుముతో ఇంకొందరిని తీసుకుంటామన్నారు. యూనివర్సిటీ ఏర్పాటు చేసేందుకు అవసరమైన భూమి కోసం పంజాబ్, హరియాణా సహా వివిధ రాష్ట్ర ప్రభుత్వాలతో చర్చలు జరుపుతున్నట్టు మిట్టల్ తెలిపారు.
roo. 7 vela kotla viraalam prakatinchina 'airetel' kutumbam!..
roo. 7 vela kotla viraalam prakatinchina 'airetel' kutumbam!
Fri, Nov 24, 2017, 08:07 AM
tama mottam aadaayamlo padi saataanni viraalamgaa prakatinchina suneel mittal
university erpaatu chesi pedalaku uchita vidya
2021 nunchi andubaatuloki satyabhaarati university
desamloni atipedda telicom samstha ayina bhaaratii airetel chairman suneel bhaarati mittal bhari viraalaanni prakatinchaaru. tama vyaktigata sampadalo padisaataanni ante roo. 7 vela kotlanu groop daatrutva samstha ayina bhaarati foundationku ivvanunnattu perkonnaru. ee mottamlone airetelli bhaarati kutumbaaniki chendina moodu saatam wata kuudaa undi.
viraalamgaa prakatinchina sommutho satyabhaarati vishwavidyaalayaanni erpaatu chesi pedalu, attadugu vargala nunchi vachina yuva pratibhaavantulaku uchita vidya andinchanunnattu cheppaaru. ee universitylo sains and technology.. mukhyamgaa artificial inteligens, robotics, internet af things vanti vaatipai pradhaanamgaa drushtisaaristaaru. uttara bhaaratadesamlo andubaatuloki raanunna ee university 2021 naatiki redy avutundi. padivela manditho adhe edaadi toli akadamik ier praarambham avutundani suneel mittal vivarinchaaru.
satyabhaarati university erpaatuku toli dasalo roo.1000 kotla varaku kharchavutundani cheppina mittal pedha vidyaarthulaku uchitamgaa pravesam kalpistaamannaaru. seetlu migilithe naamamaatrapu rusumutho inkondarini teesukuntaamannaaru. university erpaatu chesenduku avasaramaina bhoomi kosam panjab, hariana sahaa vividha rashtra prabhutvaalato charchalu jaruputunnattu mittal telipaaru.